মৌনী রায়ের রেস্তরাঁয় খাবারের দাম কত জানেন?

ওয়েব ডেস্ক: মুম্বই ও বেঙ্গালুরুতে রয়েছে অভিনেত্রী মৌনী রায়ের (Mouni Roy) রেস্তরাঁ। ভারতীয় খাবারই পাওয়া যায়। এ বার নেটাগরিকের মধ্যে চর্চা শুরু হল খাবারের দাম নিয়ে। কোন খাবারের কত দাম চলুন দেখে নিই

বলিউড তারকারাই অভিনয় পেশার পাশাপাশি নিজেদের বিকল্প পেশা শুরু করেছেন। বেশিরভাগই অবশ্য মুম্বইতে রেস্তোরা-ক্যাফে খুলে নিয়েছেন। শিল্পা শেট্টির রেস্তোরাঁ বাস্তিয়ান সম্পর্কে একটি খবর প্রকাশ্যে আসে। অভিনেত্রী প্রতি রাতে তিন থেকে চার কোটি টাকা আয় করেন এবং মানুষ খাবার টেবিলে লক্ষ লক্ষ টাকা খরচ করেন। এ বার বলিউড অভিনেত্রী মৌনী রায়ের রেস্তোরাঁর (Mouni Roy’s Restaurant ) খাবারের দাম নিয়ে চলছে নানা চর্চা। খাবারের দাম যা রীতিমতো চোখ ধাঁধিয়ে দেবে। মৌনীকে রেস্তোরাঁয় একটি রুটির জন্য ১০০ টাকা এবং একটি গোলাপজামের জন্য ৪১০ টাকা দিতে হয়। এক বিশেষ ধরনের ভেলপুরি পাওয়া যায় মৌনীর রেস্তরাঁয়। সেই ‘অ্যাভোকাডো ভেল’-এর দাম ৩৯৫ টাকা। মৌনী বলেছিলেন, “আমি অ্যাভোকাডো খেতে খুব ভালবাসি। আবার ঝালমুড়িও আমার খুব প্রিয়। তাই দুটো মিলিয়ে আমরা বানিয়েছি অ্যাভোকাডো ভেল।”

আরও পড়ুন:দক্ষিণী বিনোদুনিয়ায় পা রাখছেন বিদ্যা বালান, কোন ছবি দেখুন

এ ছাড়াও মশলা বাদাম, মশলা পাঁপড়, ক্রিস্‌পি কর্ন, সেভপুরিও পাওয়া যায়। দাম ২৯৫ টাকা করে। চিংড়ি মাছেরও কিছু পদ রয়েছে, যার দাম ৭৯৫ টাকা। তন্দুরি রুটির দাম পড়ছে ১০৫ টাকা করে, নানের দাম ১১৫ টাকা, অমৃতসরী কুল্‌চা ১৪৫ টাকা করে। নেটাগরিকের মতে, সামান্য বেশি দাম এগুলির। অভিনেত্রী বলেছেন, “আমি ভারতীয় খাবার পছন্দ করি। বিদেশে কাজের জন্য গেলেই ভারতীয় খাবারের খোঁজ করি। আমার মনে হয়েছিল, বেঙ্গালুরু ও মুম্বইতে ভারতীয় খাবারের ভাল কোনও রেস্তরাঁ নেই। তাই এমন একটা রেস্তরাঁর কথা ভেবেছিলাম।”

অন্য খবর দেখুন